Däfür simmer dänn gäg de Abig ad Pinguin-Parade. Jede Abig wänn d Sunne untergaht, chömet tonnewiis ganz chlini Pinguin (öppe 30cm höch) us em Wasser, chläteret dä Hügel duruf und  suechet ihres Näscht. Es isch sooo härzig zum zueluege, wie die komisch umewatschlet und wie die junge um s Fuetter striitet. Das sind die chlinschte Pingus vo de ganze Wält! Übrigens gits Pingus nur i de südliche Hemisphäre, nur dass ers grad wüsset!